Museum Artis Modernae
Museum Artis Modernae est museum artis in via 53 inter xystos Quintum et Sextum mediae Manhatae Novi Eboraci situm constitutum die 7 Novembris 1929. Quod est museum magni momenti in arte modernistica et hodierna excolenda et colligenda, ac saepe unum e maximis potentissimisque artis modernae museis in mundo appellatur. Collectio musei despectum in artem modernam et hodiernam praebet, inter quae opera architecturae et designationis, adumbrationis, picturae, sculpturae, photographiae, impressionum, librorum illustratorum et artificum, cinematographiae, et mediorum electronicorum. Bibliotheca musei comprehendit circa 300 000 librorum et catalagorum exhibitionum, plus quam mille titulos periodicorum, et plus quam 40 000 fasciculorum ephemerorum de artificibus gregibusque singulis. Archivum primarios fontes de historia artis modernae et hodiernae tenet.